امریکا، روسیه نینگ ایران عسکری قونلغه سینی استفاده قیلگن لیگی اوچون تنقید ایتماقده
امریکا قوشمه ایالتلری تشقی ایشلر سوزلاوچیسی مارک تونر، کونده لیک مطبوعاتی بیاناتیده روسیه نینگ سوریه ده گی هدف لرنی آماج قرار بیریش اوچون ایران عسکری قونلغه مرکزینی استفاده قیلگن لیگی بیلن علاقه لی سواللرگه جواب بیردی. مارک تونر قونلغه مرکزینی استفاده ایتیش نی طالع سیزلیک اوله راق بهالندیردی. طالع سیز بیر حرکت بیراق کوتیلمه گن بیر حرکت ایمس، توقع بار ایدی، دیدی.
تونر قونلغه مرکزی نینگ استفاده ایتیلیشی نینگ سوریه ده گی شرط لرنی قیین بیر حالت گه کیلتیرگن لیگینی بیان ایتدی. روسیه نینگ مذکور مرکزنی بیر دفعه لیک استفاده قیلگن می؟ ویا دوام لی استفاه قیلماقچی می؟ بو توغریده تیکشیروو دوام ایتماقده دیر. ایران نینگ هوا ساحه سی نینگ حربی اوچاقلر تامان استفاده ایتیلیشی نی بیرلشگن ملتلر تشکیلاتی نینگ منع قیلگن لیگینی ایسلتیب، اوتدی.
مارک تونر اگر بیرلشگن ملتلر خوفسیزلیک شوراسیدن رخصت سوره لگن بولمه سه 2231 نمبر ایران گه همکارلیک، ساتیش و حربی اوچاق انتقالی ممانعت قانونی نینگ اخلال ایتیلگن لیگی معناسیگه کیله دی، دیدی. عین دمده بو توغریده حقوقدانلرنینگ تحقیق آلیب باره یاتگن لیگینی معلوم قیلدی.
امریکا قوشمه ایالتلری تشقی ایشلر وزیری جان کری نینگ روسیه لیک تینگداشی سرگی لاوروف بیلن موضوع اوستیده صحبت قیلگن لیگینی بیلدیریب، کری نینگ بو توغریده گی خواطری نینگ لاوروف گه ایتگن لیگینی قید ایتدی.
تونر روسیه نینگ ایران قونلغه مرکزینی استفاده قیلگن لیگی نینگ امریکا قوشمه ایلتلری بیلن روسیه نینگ سوریه ده عسکری ساحه ده همکارلیک قیلیشی گه مانع بولمس لیگینی اورغولب، بیراق حاضرگچه او نقطه گه کیلمه گن میز دیب، ایتدی.
باشقه بیر تاماندن روسیه مطبوعاتی، روسیه نینگ خزر دینگیزی ده گی عسکری کوچلری کیمه سیدن سوریه ده گی هدف لرگه کروز راکت آتیش اوچون ایران و عراق دن هوا ساحه سی استفاده قیلیش رخصتی سوره گن لیگینی تذکر بیرماقده.
متخصص لر ایران ده گی مرکز نینگ استفاده ایتیلیشی نینگ روسیه حربی اوچاقلری نینگ ایشینی آسان قیلگن لیگینی و روسیه نینگ اورته شرق ده مهم بیر اکتور بولگن لیگینی تأئید ایتگن لیگینی قید ایتماقده لر.
روس توپلوف حربی اوچاقلری جوده بویوک بولگن لیگی باعث سوریه ده گی حُمیم مرکزیده توخته تیلیشی ممکن ایمس، مجبوراً روسیه نینگ جنوب تامانیدن اوچماقده ایدی.
حادثه پایتخت تاشکینت ده یوزبیرگن
